钦定古今图书集成/明伦汇编/氏族典/第249卷 > 张彩
## 钦定古今图书集成/明伦汇编/氏族典/第249卷 > 张彩

按《明外史张彩传》：“彩，安定人，弘治三年进士，授吏部
主事，历文选郎中。彩负通才，议论便利，善伺权贵指，
移疾去。焦芳以彩与刘瑾同乡，力荐于瑾。瑾欲致之，
因著令病过期不赴者，斥为民，彩乃就道。既见瑾，高
冠鲜衣，貌白晳修伟，须眉蔚然，词辨泉涌，瑾大敬爱
彩。自是一意事瑾。居文选半载，擢左佥都御史，超拜”
吏部右侍郎。迁尚书，寻加太子少保。彩与朝臣言，“呼
瑾为者者”，凡所言，瑾无不从。及瑾伏诛，逮彩下狱。以
交结近侍论死。遇赦当免，改拟同瑾谋反，瘐死狱中，
仍锉尸于市，籍其家，妻子流海南。